《玉漏迟 泊舟九江，寻琵琶亭遗址。黯然有赋》
清代·程颂万

小姑江上路。暝云低抹，短亭烟树。水驿风来，催送小舟三五。

一片罗裙血色，又衬出、斜阳天暮。凝望处。阑干不见，旧时歌侣。

廿年梦到江州，怅玉垒云荒，乱鸦迷渡。九派潮声，未抵四弦凄苦。

旗影那边城郭，暗簇上、青磷无语。愁欲赋。楼船迸催更鼓。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。